***OBEC ŽELMANOVCE***

**VŠEOBECNE ZÁVÄZNÉ NARIADENIE**

***OBCE ŽELMANOVCE***

***1/2022***

**O výške príspevku zákonného zástupcu na čiastočnú úhradu nákladov v školách a školských zariadeniach v zriaďovateľskej pôsobnosti Obce Želmanovce**  Obecné zastupiteľstvo v Želmanovciach v súlade s § 6 ods. 1 a § 11 ods. 4 písm. g/ zákona č. 369/1990 Zb. o obecnom zriadení v znení neskorších predpisov a zákona č. 245/2008 Z. z. o výchove a vzdelávaní /školský zákon/ a o zmene a doplnení niektorých zákonov sa uznáša na tomto

 **VŠEOBECNE ZÁVÄZNOM NARIADENI**

***OBCE ŽELMANOVCE***

***1/2022***

**o výške príspevku zákonného zástupcu na čiastočnú úhradu nákladov v školách a školských zariadeniach v zriaďovateľskej pôsobnosti Obce Želmanovce.**

**§ 1**

**Úvodné ustanovenia**

 1. Účelom tohto VZN je upraviť v súlade s § 28 ods. 5 zákona NR SR č. 245/2008 Z. z. o výchove a vzdelávaní výšku mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole, v súlade s § 114 ods. 6 výšku mesačného príspevku na čiastočnú úhradu nákladov na činnosť školského klubu detí, a v súlade s § 140 ods. 9 a ods. 10 výšku príspevku na čiastočnú úhradu nákladov, výšku príspevku na režijné náklady a podmienky úhrady v školskej jedálni v zriaďovateľskej pôsobnosti obce.

**§ 2**

**Materská škola**

1. Príspevok na čiastočnú úhradu výdavkov za pobyt dieťaťa v materskej škole je určený na zabezpečenie bežných výdavkov materskej školy.
2. Výška mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole zriadenej obcou mesačne je **4,00 €.**
3. Príspevok podľa odseku 2. sa neuhrádza za dieťa:

 a). ktoré má jeden rok pred plnením povinnej školskej dochádzky,

 b). za dieťa, ktorého zákonný zástupca je poberateľom dávky v hmotnej núdzi a príspevkov k dávke v hmotnej núdzi,

 c). ktoré má prerušenú dochádzku do materskej školy na viac ako 30 po sebe nasledujúcich dní z dôvodu choroby alebo rodinných dôvodov preukázateľným spôsobom,

 d/. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi, v tých prípadoch uhrádza zákonný zástupca pomernú časť určeného príspevku. 4. Príspevok sa uhrádza vopred do 10. dňa v príslušnom kalendárnom mesiaci riaditeľke MŠ.

**§ 3**

**Školský klub detí**

1. Príspevok na čiastočnú úhradu nákladov spojených s činnosťou školského klubu detí je určený na zabezpečenie bežných výdavkov školského klubu detí.
2. Výška mesačného príspevku zákonného zástupcu na čiastočnú úhradu nákladov na

-2-

 činnosť školského klubu za dieťa mesačne je **2,00**  **€.**

1. Zriaďovateľ odpúšťa príspevok v prípade ak zákonný zástupca žiaka predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi. 4. Príspevok uhrádza zákonný zástupca vopred, najneskôr do 10. dňa príslušného kalendárneho mesiaca v hotovosti vychovávateľke ŠKD.

**§ 4**

**Školská jedáleň**

1. Príspevok na stravovanie je určený na úhradu nákladov na nákup potravín na jedno jedlo podľa vekových kategórií stravníkov v nadväznosti na odporúčané výživové dávky a platné finančné pásma zverejnené Ministerstvom školstva, vedy výskumu a športu SR. 2. Výška príspevku na úhradu nákladov na nákup potravín na jedno jedlo pre bežné a diétne stravovanie je stanovená v súlade s 3. finančným pásmom a výška príspevku na režijné náklady na jedno jedlo je určená v prílohe č. 1 tohto VZN.

1. Stravovanie dospelých stravníkov sa zabezpečuje podľa vekovej kategórie stravníkov od 15 do 19 rokov.
2. Pre cudzích dospelých stravníkov sa výška režijných nákladov vypočíta zo skutočných nákladov potrebných na prípravu jedného jedla.
3. Dotáciu na podporu výchova k stravovacím návykom dieťaťa možno poskytnúť na zabezpečenie obeda a iného jedla v materskej škole a v základnej škole na každé dieťa alebo žiaka, ktoré navštevuje:
	* posledný ročník materskej školy,
	* základnú školu,
	* materskú školu, ak žije v domácnosti, ktorej sa poskytuje pomoc v hmotnej núdzi alebo príspevok k dávke v hmotnej núdzi.
4. Dotácia na podporu výchovy k stravovacím návykom dieťaťa alebo žiaka sa poskytuje za každý deň, v ktorom sa dieťa alebo žiak zúčastnil výchovno -vzdelávacej činnosti alebo vyučovania a odobralo stravu.
5. Zákonný zástupca má povinnosť odhlásiť dieťa alebo žiaka ktoré sa nezúčastní výchovno- vzdelávacej činnosti v materskej škole alebo sa nezúčastní vyučovania v základnej škole z poskytovania stravy v školskej jedálni a to 14,00 hod. predchádzajúceho dňa, v ojedinelých prípadoch najneskôr do 7,45 hod. v deň neúčasti.
6. V prípade, že zákonný zástupca neodhlásil zo stravy dieťa alebo žiaka, na ktorých sa vzťahuje dotácia na podporu výchovy k stravovacím návykom v termíne uvedenom v tomto VZN je povinný uhradiť plnú výšku príspevku na úhradu nákladov na nákup potravín.
7. Ak zriaďovateľ nevie zabezpečiť diétne jedlo dieťaťu alebo žiakovi, poskytnutú dotáciu zriaďovateľ prostredníctvom školy vyplatí rodičovi dieťaťa alebo žiaka alebo fyzickej osobe, ktorej je dieťa alebo žiak zverené do starostlivosti súdom. Nárok na vyplatenie dotácie vznikne až po vyúčtovaní príslušného mesiaca.
8. Úhrada zákonného zástupcu dieťaťa alebo žiaka v zariadení školského stravovania je znížená o dotáciu poskytnutú podľa osobitného predpisu.
9. Príspevok na úhradu nákladov na nákup potravín a režijné náklady sa uhrádza vopred do 10. dňa príslušného kalendárneho mesiaca vedúcej školskej jedálne.

-3-

**§ 5**

**Záverečné ustanovenia**

1. Návrh VZN bol vyvesený na úradnej tabuli dňa 22.07.2022.
2. Na tomto VZN sa uznieslo Obecné zastupiteľstvo v Želmanovciach dňa 07.08.2022 , číslo uznesenia 181/2022 .
3. VZN bolo vyvesené na úradnej tabuli dňa 9.8.2022
4. Toto VZN nadobúda účinnosť 01.09.2022
5. Dňom účinnosti tohto VZN sa ruší VZNObce Želmanovce 2/2008 zo dňa 12.08.2008 , číslo uznesenia 45/2008.

 Anna Stašková starostka obce Príloha č. 1 k VZN 1/2022

**Výška príspevku na čiastočnú úhradu nákladov v školskej jedálni v zriaďovateľskej pôsobnosti Obce Želmanovce platné od 01. 09. 2022 3 finančné pásmo**

|  |  |  |  |  |  |  |  |
| --- | --- | --- | --- | --- | --- | --- | --- |
| **Bežné stravovanie**  | Desiata  | Obed  | Olovrant  | Príspevok na režijné náklady  | SPOLU  | Dotácia z MPSVaR  | Úhrada zákonné- ho zástupcu, dospelá osoba  |
| Materská škola (od 2-6 rokov)  |  0,38 |  0,90  |   0,26  |  0,-  |   1,54 |   0,00  |   1,54  |
| Materská škola(predškolská dochádzka, hmotná núdza, životné minimum  |     0,38  |     0,90  |      0,26 |      0,-  |      1,54 |      1,20  |      0,34  |
| Základná škola (od 6 do 11 rokov)  |   -  |  1,21  |   -  |   |   1,21  |   1,20  |   0,01  |
| Zamestnanci škôl a školských zariadení  |  -  |  1,41  |   -  |   0,-  |   1,41  |   0,00  |   1,41  |
|  |   |   |   |   |   |   |   |

|  |  |  |  |  |  |  |  |
| --- | --- | --- | --- | --- | --- | --- | --- |
| **Diétne stravovanie**  | Desiata  | Obec  | Olovrant  | Príspevok na režijné náklady  | SPOLU  | Dotácia z MPSVaR  | Úhrada zákonného zástupcu, dospela osoba  |
| Materská škola (predškolská dochádzka, hmotná núdza, životné minimum)  |     0,46  |    1,08  |     0,31   |     0,00  |     1,85  |     1,20  |     0,65  |
| Základná škola (od 6 do 11 rokov)  |  -  |  1,46  |  -  |  -  |   1,46 |   1,20  |   0,26  |